title: Директива на Съвета от 15 юни 1988 година за определяне на ветеринарно-санитарните правила, приложими за месо, предназначено за местния пазар и размера на таксите, налагани по силата на Директива 85/73/EИО по отношение на инспекцията на такова месо

text:
Важна правна забележка

|

31988L0409

Официален вестник n° L 194 , 22/07/1988 стр. 0028 - 0029 специално финландско издание: глава 3 том 27 стр. 0029  специално шведско издание: глава 3 том 27 стр. 0029  специално чешко издание глава 03 том 08 стр. 120  - 121 специално испанско издание глава 03 том 08 стр. 120  - 121 специално унгарско издание глава 03 том 08 стр. 120  - 121 специално литвийско издание глава 03 том 08 стр. 120  - 121 LV.ES глава 03 том 08 стр. 120  - 121 MT.ES глава 03 том 08 стр. 120  - 121 PL.ES глава 03 том 08 стр. 120  - 121 SK.ES глава 03 том 08 стр. 120  - 121 специално словенско издание глава 03 том 08 стр. 120  - 121

		19880615Директива на Съветаот 15 юни 1988 годиназа определяне на ветеринарно-санитарните правила, приложими за месо, предназначено за местния пазар и размера на таксите, налагани по силата на Директива 85/73/EИО по отношение на инспекцията на такова месо(88/409/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че Директива 64/433/EИО на Съвета от 26 юни 1964 г. относно ветеринарно-санитарните проблеми, засягащи търговията в рамките Общността с прясно месо [4], последно изменена с Регламент (EИО) № 3805/87 [5], предвижда ветеринарно-санитарни инспекции и контрол на прясното месо, предназначено за търговия в рамките на Общността;като има предвид, че е удачно да се извършва една и съща инспекция на прясното месо, предназначено за търговия на вътрешния пазар на всяка държава-членка, за да се гарантира свободното движение в Общността, както и да се избегнат нарушенията на конкуренцията за продукти, предмет на общата организация на пазара, като същевременно се осигурят еднакви условия на здравна защита на потребителите;като има предвид, че съгласно член 2, параграф 1 от Директива 85/73/EИО на Съвета от 29 януари 1985 г. относно финансирането на ветеринарно-санитарните инспекции и контрол на прясно месо и птиче месо [6] размерът на таксите, събирани за прясно месо, произхождащо от кланици, които не са одобрени според Директива 64/433/EИО, няма да бъде определян, освен във връзка с приемането на правила за инспекция на такова месо;като има предвид, че с оглед на разширяването обхвата на правилата за инспекция, определени с Директива 64/433/EИО за всички животни, заклани за местна консумация и задължението това месо да бъде подлагано на контрола, посочен в Директива 85/358/EИО на Съвета от 16 юли 1985 г. за допълнение на Директива 81/602/EИО за забрана на някои вещества с хормонално действие и на всякакви вещества с тиростатично действие [7] и с оглед на Директива 86/469/EИО на Съвета от 16 септември 1986 г. относно проверката на животни и прясно месо за наличие на остатъчни вещества [8], е добре да бъдат приети за месо, предназначено за местна консумация, същите размери на такси, като посочените в Решение 88/408/EИО на Съвета от 15 юни 1988 г. за равнищата на таксите, които се плащат за ветеринарно-санитарни инспекции и контрол на прясно месо по силата на Директива 85/73/EИО [9];като има предвид, че на този етап не е уместно да се регулира на общностно равнище въпросът за клането с цел удовлетворяване на индивидуалните нужди на фермерите;като има предвид, че поради трудности, присъщи на конкретните географски особености на тази територия, трябва да бъде предоставен допълнителен двугодишен период, за да се даде възможност на Република Гърция да приложи правилата за инспекция и да въведе необходимите машини за събиране на такси за инспекция и контрол,ПРИЕ НАСТОЯЩАТА ДИРЕКТИВА:Член 1Настоящата директива определя, без да се засягат разпоредбите, които предстои да бъдат приети за прилагането на член 15б от Директива 71/118/EИО на Съвета от 15 февруари 1971 г. относно здравните проблеми, засягащи търговията с прясно птиче месо [10], последно изменена с Регламент (EИО) № 3805/87, правилата за ветеринарно-санитарна инспекция и размера на ветеринарно-санитарните такси, прилагани за месо, предназначено за местния пазар в държавите-членки.За целите на настоящата директива се прилагат определенията, дадени в член 2 от Директива 64/433/EИО.Настоящата директива не засяга националните правила за клане на животни с цел удовлетворяване на индивидуалните нужди на фермерите, стига тези правила да предписват гаранции за проверка, че месото на тези животни няма да бъде пускано на пазара.Член 2Считано от 1 януари 1990 г. държавите-членки предприемат необходимите стъпки, за да гарантират, че най-късно до датата, посочена в член 6, всякакво прясно месо, произведено на тяхна територия за продажба, е инспектирано в съответствие с правилата за инспекция, определени в глава V, точки 25, 26 и 27, в глави VI, VII и VIII, и в глава IX, точка 47, второ, пето и шесто тирета от приложение I към Директива 64/433/EИО. Такова месо не трябва да носи здравната маркировка, предвидена в глава X от същото приложение, ако не отговаря на останалите изисквания на въпросната директива.Разпоредбите в глава VI, глава VIII и глава IX, точка 47 от приложение I към Директива 64/433/EИО не се прилагат за операции, включващи съхранението и нарязването на малки парчета на мястото, където ще бъде продавано на крайния потребител.Член 3В Директива 85/73/EИО се добавя следният член:"Член 2aДържавите-членки гарантират, че разходите за контрола, посочен в членове 6, 8 и 9 от Директива 86/469/EИО се покриват от таксите, определени с член 1."Член 4Размерът на таксите съгласно член 2 от Решение 88/408/EИО, се прилага за прясно месо, произведено и инспектирано в съответствие с член 2 от настоящата директива и за месото, посочено в член 16a от Директива 71/118/EИО.Член 51. Преди 1 октомври 1989 г. Съветът, като гласува с квалифицирано мнозинство по предложение на Комисията, решава относно условията, по които обхватът на другите изисквания на Директива 64/433/EИО може да бъде разширяван за предприятия или кланици, които не са одобрени според горепосочената директива и за целта прави преглед на критериите, определени по-специално в член 3, параграф 1, точка A, буква г) и в член 5 от посочената директива за целите на предотвратяването на търговията с определено месо и приемат минимума от правила относно хигиената и инспекцията, които трябва да бъдат съблюдавани от кланици, възнамеряващи да ограничат производството си до местния пазар.2. До същата дата и в съответствие със същата процедура за месото, понастоящем запазено за местния пазар, се приема следното:- нови правила за ветеринарно-санитарна инспекция ante mortem и post mortem за птичето месо,- разпоредби относно професионалната квалификация на помощник-инспекторите, изискваното им обучение и задачите, които трябва да изпълняват.Член 6Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 януари 1991 г. Те незабавно информират Комисията за това.Въпреки това, Република Гърция разполага с допълнителен срок от две години, за да се съобрази с директивата.Член 7Адресати на настоящата директива са държавите-членки.Съставено в Люксембург на 15 юни 1988 година.За СъветаПредседателI. Kiechle[1] ОВ C 302, 27.11.1986 г., стр. 4, и ОВ C 298, 7.11.1987 г., стр. 4.[2] ОВ C 281, 19.10.1987 г., стр. 202.[3] ОВ C 83, 30.3.1987 г., стр. 2.[4] ОВ 121, 29.7.1964 г., стр. 2012/64.[5] ОВ L 357, 19.12.1987 г., стр. 1.[6] ОВ L 32, 5.2.1985 г., стр. 14.[7] ОВ L 191, 23.7.1985 г., стр. 46.[8] ОВ L 275, 26.9.1986 г., стр. 36.[9] ОВ L 194, 22.7.1988 г., стр. 24.[10] ОВ L 55, 8.3.1971 г., стр. 23.--------------------------------------------------


title: Директива 95/44/ЕО на Комисията от 26 юли 1995 година за определяне на условията, при които някои вредни организми, растения, растителни продукти и други предмети, посочени в приложения I—V към Директива 77/93/ЕИО на Съвета могат да бъдат въвеждани или придвижвани в рамките на Общността или в някои нейни защитени зони за опити или научни цели, както и за работа по сортови селекции

text:
Важна правна забележка

|

31995L0044

Официален вестник n° L 184 , 03/08/1995 стр. 0034 - 0046 специално чешко издание глава 3 том 18 стр. 87  - 100 специално испанско издание глава 3 том 18 стр. 87  - 100 специално унгарско издание глава 3 том 18 стр. 87  - 100 специално литвийско издание глава 3 том 18 стр. 87  - 100 LV.ES глава 3 том 18 стр. 87  - 100 MT.ES глава 3 том 18 стр. 87  - 100 PL.ES глава 3 том 18 стр. 87  - 100 SK.ES глава 3 том 18 стр. 87  - 100 специално словенско издание глава 3 том 18 стр. 87  - 100

		19950726Директива 95/44/ЕО на Комисиятаот 26 юли 1995 годиназа определяне на условията, при които някои вредни организми, растения, растителни продукти и други предмети, посочени в приложения I—V към Директива 77/93/ЕИО на Съвета могат да бъдат въвеждани или придвижвани в рамките на Общността или в някои нейни защитени зони за опити или научни цели, както и за работа по сортови селекцииКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 77/93/ЕИО на Съвета от 21 декември 1976 г. относно мерките за защита срещу въвеждането в Общността на организми, вредни за растенията или за растителните продукти и срещу тяхното разпространение в рамките на Общността [1], последно изменена с Директива 95/4/ЕО на Комисията [2], и по-специално член 3, параграф 7, буква д); член 4, параграф 5, член 5, параграф 5 и член 12, параграф 3в от нея,като има предвид, че съгласно разпоредбите на Директива 77/93/ЕИО вредните организми, посочени в приложения I и II към нея – независимо дали поотделно или свързани със съответните растения или растителни продукти, посочени в приложение II към горепосочената директива, не могат да бъдат въвеждани и разпространявани посредством придвижване в рамките на Общността или в някои нейни защитени зони;като има предвид, че съгласно горепосочената директива растенията, растителните продукти и други предмети, посочени в приложение III към нея, не могат да бъдат въвеждани в рамките на Общността или в някои нейни защитени зони;като има предвид, че и растенията, растителните продукти и други предмети, посочени в приложение IV към горепосочената директива, не могат да бъдат въвеждани или придвижвани в рамките на Общността или в някои нейни защитени зони, ако не са спазени съответните специални изисквания, посочени в горепосоченото приложение;като има предвид, че растенията, растителните продукти и други предмети, посочени в приложение V, част Б към горепосочената директива, които идват от трети страни, не могат да бъдат въвеждани в Общността, ако не отговарят на стандартите и изискванията, предвидени в горепосочената директива и ако не са придружени от официален фитосанитарен сертификат, който гарантира това съответствие и които освен това са официално инспектирани за съответствие с тези разпоредби;като има предвид обаче, че в член 3, параграф 7, буква д), член 4, параграф 5, член 5, параграф 5, и член 12, параграф 3в от посочената директива се предвижда, че тези правила не се прилагат при въвеждане и придвижване на такива вредни организми, растения, растителни продукти и други предмети, които ще се използват за опити или за научни цели и за работа по сортови селекции -- при известни условия, които ще се определят на ниво Общност;като има предвид обаче, че е необходимо да се определят условията, които трябва да бъдат удовлетворени при такова въвеждане или придвижване, така че да се гарантира, че не съществува риск от разпространение на вредните организми;като има предвид обаче, че условията за въвеждане на посадъчен материал от картофи са вече определени с Решение 80/862/ЕИО на Комисията [3], последно изменено с Решение 91/22/ЕИО [4] и поради това не се засягат от настоящата директива; като има предвид освен това, че условията за такъв внос на почва и хранителна среда с произход от трети страни са също вече определени с Решение 93/447/ЕИО на Комисията [5], изменено с Решение 94/9/ЕО [6] и поради това не се засягат от настоящата директива;като има предвид, че условията, определени за материали съгласно Регламент (ЕИО) № 3626/82 на Съвета от 3 декември 1982 г. относно изпълнението в Общността на Конвенцията за международна търговия със застрашени видове от дивата фауна и флора [7], последно изменен с Регламент (ЕО) № 558/95 на Комисията [8] и съгласно Директива 90/220/ЕИО на Съвета от 23 април 1990 г. относно съзнателно разпространение в околната среда на генетично модифицирани организми [9], последно изменена с Директива 94/15/ЕИО на Комисията [10], както и други специфични разпоредби на Общността относно застрашените видове от дивата фауна и флора и генетично модифицираните организми, не се засягат от настоящата директива;като има предвид, че мерките, предвидени настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 11. Без да се засягат разпоредбите, предвидени в Решения 80/862/ЕИО и 93/447/ЕИО за посадъчен материал от картофи и съответно за почва и хранителна среда, държавите-членки правят необходимото, така че за всяка дейност за опитни или научни цели и за работа по видови селекции, наричани по-долу "дейностите", които биха включили използване на вредни организми, растения, растителни продукти и други предмети съгласно член 3, параграф 7, буква д), член 4, параграф 5, член 5, параграф 5 или член 12, параграф 3в от Директива 77/93/ЕИО, наричани по-долу "материалите", се подава заявление до официалните отговорни органи преди въвеждането или придвижването в рамките на всяка държава-членка или съответните ѝ защитени зони, на всякакъв такъв материал.2. В заявлението, посочено в параграф 1, се посочва най-малко следното:- името и адреса на лицето, отговарящо за дейностите,- научното наименование или наименования на материала, включително на съответния вреден организъм, ако е целесъобразно,- вида на материала,- количеството на материала,- мястото на произход на материала, със съответното документално доказателство за материала, който ще се внася от трета страна;- продължителността, характера и целите на предвидените дейности, включително като минимум резюме на работата и спецификацията на опита за научни цели или работата по сортови селекции,- адреса и описанието на специфичния предмет или предмети за задържане под карантина и, ако е целесъобразно, за тестване,- мястото на първоначално съхранение или на първоначално засаждане, в зависимост от случая, след официалното освобождаване на материала, ако е целесъобразно,- предложения метод за разрушаване или третиране на материала след завършване на одобрените дейности, ако е целесъобразно,- предложения пункт за влизане в Общността на материала, който ще се внася от трета страна.Член 21. При получаване на заявлението, посочено в член 1, държавите-членки одобряват съответните дейности, ако се установи, че са спазени общите условия, предвидени в приложение I.Държавите-членки отнемат горното одобрение по всяко време, ако се установи, че не се удовлетворяват условията, предвидени в приложение I.2. След одобрение на дейностите, посочени в параграф 1, държавите-членки одобряват въвеждането или придвижването в рамките на държавата-членка или съответните ѝ защитени зони на материала, посочен в заявлението, ако този материал е придружен във всички случаи от разрешително за въвеждане или придвижване на вредни организми, растения, растителни продукти и други предмети на опити за научни цели и за работа по сортови селекции, наричано по-долу "разрешителното", което отговаря на модела, изложен в приложение II и издаден от отговорния официален орган на държавата-членка, в която ще се провеждат дейностите, и,а) ако материалът произхожда от Общността:i) когато мястото на произход е друга държава-членка, посоченото придружаващо разрешително се одобрява официално от държавата-членка на произход, за придвижване на материала при задържане под карантина; иii) за растенията, растителните продукти и други предмети, които са посочени в приложение V, част А към Директива 77/93/ЕИО, материалът се придружава от паспорт на растението, издаден в съответствие с член 10 от Директива 77/93/ЕИО на базата на проверка, направена в изпълнение на член 6 на настоящата директива, за удовлетворяване на предвидените в нея разпоредби и които са различни от разпоредбите за всеки вреден организъм, по отношение на който дейностите съгласно първа алинея от параграф 1 са одобрени. Паспортът на растението съдържа следната декларация: "Настоящият материал се придвижва съгласно Директива 95/44/ЕО на Комисията".В случаите, когато адресът на специфичния предмет или предмети за задържане под карантина се намира в друга държава-членка, държавата-членка, която отговаря за издаването на паспорта на растението, издава паспорт на растението само на основание на информацията, която засяга одобрението, посочено в първа алинея от параграф 1, получено официално от държавата-членка, отговаряща за одобрението на дейностите и при уверение, че при придвижването на материала ще се прилагат условията на задържане под карантина; иб) ако се касае за материал, въведен от трета страна:i) държавите-членки гарантират, че посоченото разрешително е издадено на основание на съответното документално доказателство за мястото на произход на материала; иii) за растения, растителни продукти и други предмети, посочени в приложение V, част Б към Директива 77/93/ЕИО, материалът трябва да се придружава освен това, доколкото е възможно, и от фитосанитарен сертификат, издаден в страната на произход в съответствие с член 7 от Директива 77/93/ЕИО на основание на проверка, направена в изпълнение на член 6 на настоящата директива за удовлетворяване на предвидените в нея разпоредби и които са различни от разпоредбите за всеки вреден организъм, по отношение на който дейностите съгласно алинея първа от параграф 1 са одобрени.Сертификатът включва под "Допълнителна декларация" следното указание: "Настоящият материал се внася съгласно Директива 95/44/ЕО на Комисията". Ако е целесъобразно, се посочват и съответният вреден организъм или вредните организми.Във всички случаи държавите-членки гарантират, че материалът се държи при условия на задържане под карантина при посоченото въвеждане или придвижване и че той се придвижва директно и непосредствено до предмета или предметите, посочени в заявлението.3. Официалният отговорен орган наблюдава одобрените дейности и гарантира следното:а) условията на задържане под карантина и другите общи условия, определени в съответствие с приложение I, са спазени за цялата продължителност на дейностите, като помещенията и дейностите се проверяват на подходящи периоди;б) изложените по-долу процедури се изпълняват според вида на одобрените дейности:i) за растения, растителни продукти или други предмети, които са предвидени за освобождаване от карантина:- растенията, растителните продукти или други предмети не се освобождават без одобрението на официалния отговорен орган, наричано по-нататък "официално освобождаване". Преди официалното освобождаване растенията, растителните продукти или други предмети се подлагат на карантинни мерки, включително на тестване и тези мерки трябва да доказват, че те не съдържат никакъв вреден организъм, освен ако той не е определен като организъм, за който се знае, че се среща в Общността, и ако не е посочен в Директива 77/93/ЕИО,- карантинните мерки, включително тестването, се провеждат от научно подготвен персонал на този орган или от друг официално одобрен орган и се провеждат в съответствие с разпоредбите, предвидени в приложение III към настоящата директива за посочените растения, растителни продукти и други предмети,- всички растения, растителни продукти или други предмети, за които при тези мерки се констатира, че не са без съдържание на вредни организми, така както е посочено в първо тире, както и всички други растения, растителни продукти или други предмети, с които те са били в контакт или които може да са се замърсили, се унищожават или подлагат на подходящо третиране или карантинна мярка, целяща премахване на съответните вредни организми; прилагат се съответно разпоредбите на ii), второ тире;ii) за целия друг материал (включително вредни организми) в края на времетраенето на одобрените дейности, както и за целия материал, за който се открие, че е замърсен по време на дейностите:- материалът (включително вредните организми и всеки замърсен материал), както и всички други растения, растителни продукти или други предмети, с които те са били в контакт или които може да са се замърсили, се унищожават, стерилизират или третират по начин, който се определя от отговорния официален орган, и- помещенията и съоръженията, в които са предприети въпросните дейности, се стерилизират или по друг начин почистват, ако е необходимо — по начин, който се определя от отговорния официален орган;в) за всяко замърсяване на материала от вредни организми, посочени в Директива 77/93/ЕИО и за всеки друг вреден организъм, за който отговорният официален орган смята, че представлява риск за Общността и който бъде открит през време на дейността, лицето, отговарящо за дейностите, трябва незабавно да уведоми отговорния официален орган и освен това да уведоми за всяко събитие, довело до изпускането на горепосочените организми в околната среда.4. Държавите-членки гарантират, че за дейностите с използване на растенията, растителните продукти и други предмети, посочени в приложение III към Директива 77/93/ЕИО и невключени в част А, раздели I — III на настоящата директива, се провеждат подходящи карантинни мерки, включително тестване. За тези карантинни мерки се уведомява Комисията и останалите държави-членки. Подробностите за тези карантинни мерки ще бъдат завършени и включени в приложение III към настоящата директива, веднага щом бъде налице необходимата техническа информация.Член 31. Преди 1 септември всяка година държавите-членки изпращат на Комисията и на останалите държави-членки списък с количеството, въвеждането и придвижването на материала, одобрен съгласно настоящата директива по време на предходния период от една година, който изтича на 30 юни, както и за всяко замърсяване от вредни организми в този материал, потвърдено при карантинните мерки, включително при тестването, проведено в съответствие с приложение III по време на същия период.2. Държавите-членки си сътрудничат административно посредством органите, създадени или определени съгласно член 1, параграф 6 от Директива 77/93/ЕИО, с оглед предоставяне на подробностите по условията и мерките при задържането под карантина, наложени за дейностите, одобрени съгласно настоящата директива.Член 41. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 1 февруари 1996 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива. Комисията информира останалите държави-членки за тези разпоредби.Член 5Настоящата директива влиза в сила на двадесетия ден след датата на публикуването ѝ в Официален вестник на Европейските общности.Член 6Адресати на настоящата директива са държавите-членки.Съставено в Брюксел на 26 юли 1995 година.За КомисиятаFranz FischlerЧлен на Комисията[1] ОВ L 26, 31.1.1977 г., стр. 20.[2] ОВ L 44, 28.2.1995 г., стр. 56.[3] ОВ L 248, 19.9.1980 г., стр. 25.[4] ОВ L 13, 18.1.1991 г., стр. 21.[5] ОВ L 209, 20.8.1993 г., стр. 32.[6] ОВ L 7, 11.1.1994 г., стр. 15.[7] ОВ L 384, 31.12.1982 г., стр. 1.[8] ОВ L 57, 15.3.1995 г., стр. 1.[9] ОВ L 117, 8.5.1990 г., стр. 15.[10] ОВ L 103, 22.4.1994 г., стр. 20.--------------------------------------------------19950726ПРИЛОЖЕНИЕ I1. За целите на член 2, параграф 1 от настоящата директива се прилагат следните общи условия:- характерът и целите на дейностите, за които се въвежда или придвижва материал, се проверяват от отговорния официален орган, който констатира, че те са в съответствие с концепцията за опити или научни цели, както и за работа по сортови селекции, предвидени в Директива 77/93/ЕИО,- условията на задържане под карантина в помещенията и съоръженията на площадката или площадките, на които ще се извършват дейности, се инспектират за съответствие с разпоредбите, предвидени в пункт 2 и одобрени от отговорния официален орган,- отговорният официален орган ограничава количеството материал до количество, подходящо за одобрените дейности и във всеки случай това количество не може да превишава количествата, определени с оглед на съществуващите съоръжения за задържане под карантина,- отговорният официален орган проверява и одобрява научно-техническата квалификация на персонала, който ще изпълнява дейностите.2. За целите на параграф 1, условията на задържане под карантина в помещенията и съоръженията на площадката или площадките, на които ще се извършват дейности, трябва да са достатъчни да гарантират безопасно третиране на материала, така че всякакви будещи тревога вредни организми да се задържат и да се елиминира рискът от разпространяването на тези вредни организми. За всяка дейност, посочена в заявлението, отговорният официален орган определя риска от разпространяване на вредните организми, при условие на задържане под карантина, като се отчита видът на материала и предвидената дейност, както и биологията на вредните организми, средствата за тяхното разпръскване, взаимодействието с околната среда и други важни фактори, свързани с риска, налаган от въпросния материал. В резултат на оценката на риска отговорният официален орган обсъжда и предвижда, ако е целесъобразно:а) следните карантинни мерки, засягащи помещенията, съоръженията и процедурите на работа:- физическа изолация от всеки друг растителен материал или вредни организми, включително да се помисли за контролиране на растителността в околните райони,- назначаване на лице за контакти, което да отговаря за дейностите,- ако е целесъобразно, да има ограничен достъп до помещенията и съоръженията, както и до околните райони, само за посочения персонал,- подходящо идентифициране на помещенията и съоръженията, като се посочва видът дейности и отговорният персонал,- поддържане на регистър за изпълняваните дейности и ръководство за работните процедури, включително за процедури в случай, че вредни организми се изплъзнат от карантината,- подходящи системи за охрана и сигнализация,- подходящи мерки за контрол, които да предотвратят внасянето и разпространението на вредни организми в помещенията,- контролирани процедури за вземане на проби и за прехвърляне на материала между помещенията и съоръженията,- контролирано управление на отпадъците, почвите и водите, ако е целесъобразно,- подходящи процедури за хигиенизиране и дезинфекция, и съоръжения за персонала, структурите и оборудването,- подходящи мерки и съоръжения за изхвърляне на експерименталния материал,- подходящи индексиращи (включително опитни) съоръжения и процедури; иб) допълнителни карантинни мерки според специфичната биология и епидемиология на участващия вид материал и на одобрените дейности,- поддържане на съоръжения, които отделят достъпа до камерата чрез "двойна врата" за персонала,- поддържане при отрицателно въздушно налягане,- поддържане в контейнери с подходящ размер на отворите, през които вредителят не може да излезе и други бариери, например водна бариера за ларвите, затворени съдове с почва за нематодите, електрически капани за насекомите,- поддържане в изолация от други вредни организми и материали, например вирусосъдържащ растителен материал, материал-гостоприемник на паразити,- поддържане на материал за размножаване в кафези с манипулационни средства,- предотвратяване кръстосването на вредни организми с местни щамове или видове,- избягване на непрекъснато отглеждане на вредни организми,- поддържане при условия, стриктно контролиращи размножаването на вредния организъм, например при режим на околната среда, при който няма диапауза,- поддържане по такъв начин, че да не може да има разпространение на вредни организми на стадий на размножаване, например като се избягват въздушните потоци,- процедури за проверка на чистотата на културите на вредните организми за липса на паразити и други вредни организми,- подходящи програми за контрол на материала, така че да се елиминират възможните вектори,- за дейности in vitro, третиране на материала при стерилни условия: оборудване на лабораторията за изпълнение на асептични процедури,- поддържане на вредни организми, разпространявани чрез вектори при такива условия, че да няма разпространение през вектора, например контролиран размер на отворите, херметизация на почвата,- сезонна изолация, която гарантира това, че дейностите се извършват през време на периоди на нисък фитосанитарен риск.--------------------------------------------------19950726ПРИЛОЖЕНИЕ IIМодел на разрешително за въвеждане и/или придвижване на вредни организми, растения, растителни продукти и други предмети, които ще се използват за опити или за научни цели и за работа по сортови селекции+++++ TIFF +++++--------------------------------------------------19950726ПРИЛОЖЕНИЕ IIIКАРАНТИННИ МЕРКИ, ВКЛЮЧИТЕЛНО ТЕСТВАНЕ НА РАСТЕНИЯ, РАСТИТЕЛНИ ПРОДУКТИ И ДРУГИ ПРЕДМЕТИ, ПРЕДНАЗНАЧЕНИ ЗА ОСВОБОЖДАВАНЕ ОТ КАРАНТИНАЧАСТ АЗа някои растения, растителни продукти и други предмети, посочени в приложение III към Директива 77/93/ЕИОРаздел I: Растения от Citrus L, Fortunella Swingle, Poncirus Raf. и техните хибриди, без плодове и семена1. Растителният материал се подлага при необходимост на подходящи терапевтични процедури, предвидени в техническите упътвания на ФАО/IPGRI.2. След терапевтичните процедури, които се извършват по точка 1, растителният материал се подлага изцяло на процедури на тестване. Целият растителен материал, включително растенията за индексиране, се държат в одобрените помещения при условията на задържане под карантина, посочени в приложение I. Растителният материал, който се одобрява за официално пускане, се държи при условия, водещи до нормален цикъл на вегетативния растеж и се подлага на визуална проверка за признаци и симптоми на вредни организми, включително всички вредни организми, посочени в Директива 77/93/ЕИО, при постъпването и след това, на подходящи интервали от време, по време на процедурите на индексиране.3. За целите на точка втора растителният материал се индексира за вредни организми (проверени за наличие и идентифицирани) в съответствие със следните процедури:3.1. За тестване се използват подходящи лабораторни методи и, ако е необходимо, индикаторни растения, включително Citrus sinensis (L.) Osbeck, C. aurantifolis Christm. Swing, C. medica L., C. reticulata Blanco и Sesamum L., за да се открият като минимум следните вредни организми:а) Citrus greening bacteriumб) Citrus variegated chlorosisв) Citrus mosaic virusг) Citrus tristeza virus (всички изолирани)д) Citrus vein enation woody gallе) Leprosisж) Естествено разпространяващ се Psorosisз) Phoma tracheiphila (Petri) Kanchaveli & Gikashviliи)и) Satsuma dwarf virusй) Spiroplasma citri Saglio et alк) Tatter leaf virusл) Witches' broom (MLO)м) Xanthomonas campestris (всички видове са патогенни за Citrus).3.2. За такива болести, като например ръжда или подобни на ръжда, за които няма процедури за краткосрочно индексиране, при постъпването си растителният материал се подлага на присаждане на връхчетата на филизи върху пръчки за разсад, отгледани при стерилна култура, така както е изложено в техническите упътвания на ФАО/IPGRI, а получените растения се подлагат на терапевтични процедури, съгласно точка 1.4. Растителният материал, подложен на визуални проверки, посочени в точка 2 и върху който се наблюдават признаци и симптоми на вредни организми, се подлага на проверка, включително на тестване, ако е необходимо, за да се определи, доколкото е възможно, идентичността на вредните организми, предизвикали тези признаци и симптоми.Раздел II: Растения на Cydonia Mill, Malus Mill, Prunus L. и Pyrus L. и техните хибриди, както и Fragaria L., предназначени за засаждане, без семена1. Растителният материал се подлага при необходимост на подходящи терапевтични процедури, предвидени в техническите насоки на ФАО/IPGRI.2. След извършените съгласно точка 1 терапевтични процедури, растителният материал се подлага изцяло на процедури за тестване. Целият растителен материал, включително растенията за тестване, се държат в одобрените помещения при условията на задържане под карантина, посочени в приложение I. Растителният материал, който се одобрява за официално пускане, се държи при условия, водещи до нормален цикъл на вегетативния растеж и се подлага на визуална проверка за признаци и симптоми на вредни организми, включително всички вредни организми, посочени в Директива 77/93/ЕИО, при постъпването и след това, на подходящи интервали от време, през периода на процедурите за тестване.3. За целите на точка 2 растителният материал се тества за вредни организми (проверени за наличие и идентифицирани) в съответствие със следните процедури:3.1. При Fragaria L., независимо от страната на произход на растителния материал, за тестване се използват подходящи лабораторни методи и, ако е необходимо, индикаторни растения, включително Fragaria vesca, F. virginiana и Chenopodium spp. за да се открият като минимум следните вредни организми:а) Arabis mosaic virusб) Raspberry ringspot virusв) Strawberry crinkle virusг) Strawberry latent "C" virusд) Strawberry latent ringspot virusе) Strawberry mild yellow edge virusж) Strawberry vein banding virusз) Strawberry witches' broom mycoplasmи) Tomato black ring virusй) Tomato ringspot virusк) Colletotrichum acutatum Simmondsл) Phytophthora fragariae Hickman var fragariae Wilcox & Duncanм) Xanthomonas fragariae Kennedy & King.3.2. Ако се касае за Malus Mill.:i) ако растителният материал произхожда от страна, за която не е известно дали е свободна от следните вредни организми:а) Apple proliferation mycoplasm; илиб) Cherry rasp leaf virus (американски),за тестване се използват подходящи лабораторни методи и, ако е необходимо, индикаторни растения за откриване на съответните вредни организми, иii) независимо от страната на произход на растителния материал, за тестване се използват подходящи лабораторни методи и, ако е необходимо, индикаторни растения, за да се открият като минимум следните вредни организми:а) Tobacco ringspot virusб) Tomato ringspot virusв) Erwinia amylovora (Burr.) Winsl. et al.3.3. Ако се касае за Prunus L., ако е необходимо, за всеки вид Prunus:i) ако растителният материал произхожда от страна, за която не е известно дали е свободна от следните вредни организми:а) Apricot chlorotic leafroll mycoplasm;б) Cherry rasp leaf virus (Аmerican) (американски);в) Pseudomonas syringae pv. persicae (Prunier et al.) Young et al.,за тестване се използват подходящи лабораторни методи и, ако е необходимо, индикаторни растения за откриване на съответните вредни организми, иii) независимо от страната на произход на растителния материал, за тестване се използват подходящи лабораторни методи и, ако е необходимо, индикаторни растения, за да се открият като минимум следните вредни организми:а) Little cherry pathogen (неевропейски, изолиран)б) Peach mosaic virus (американски)в) Peach phony rickettsiaг) Peach rosette mosaic virusд) Peach rosette mycoplasmе) Peach X-disease mycoplasmж) Peach yellow mycoplasmз) Plum line pattern virus (американски)и) Plum pox virusй) Tomato ringspot virusк) Xanthomonas campestris pv. Pruni (Smith) Dye.3.4. Ако се касае за Cydonia Mill. и Pyrus L., независимо от страната на произход на растителния материал, за тестване се използват подходящи лабораторни методи и, ако е необходимо, индикаторни растения, за да се открият като минимум следните вредни организми:а) Erwinia amylovora (Burr.) Winsl. et al.б) Pear decline mycoplasm.4. Растителният материал, подложен на визуални проверки, посочени в точка 2 и върху който се наблюдават признаци и симптоми на вредни организми, се подлага на проверка, включително на тестване, ако е необходимо, за да се определи, доколкото е възможно, идентичността на вредните организми, предизвикали тези признаци и симптоми.Раздел III: Растения на Vitis L., без плодове1. Растителният материал се подлага при необходимост на подходящи терапевтични процедури, предвидени в техническите насоки на ФАО/IPGRI.2. След терапевтичните процедури, извършени в съответствие с точка 1, растителният материал се подлага изцяло на процедури за тестване. Целият растителен материал, включително растенията за тестване, се държат в одобрените помещения при условията на задържане под карантина, посочени в приложение I. Растителният материал, който се одобрява за официално пускане, се държи при условия, водещи до нормален цикъл на вегетативния растеж и се подлага на визуална проверка за признаци и симптоми на вредни организми, включително Daktulosphaira vitifoliae (Fitch), както и на всички вредни организми, посочени в Директива 77/93/ЕИО, при постъпването и след това, на подходящи интервали от време, през време на процедурите за тестване.3. За целите на точка 2, растителният материал се тества за вредни организми (проверени за наличие и идентифицирани) в съответствие със следните процедури:3.1. Ако растителният материал произхожда от страна, за която не е известно дали е свободна от следните вредни организми:i) Ajinashika diseaseЗа тестване се използват подходящ лабораторен метод. Ако резултатът е отрицателен, растителният материал се тества с помощта на лозовия сорт Koshu и се наблюдава в продължение на минимум два цикъла на вегетация.ii) Grapevine stunt virusЗа тестване се използват подходящи индикаторни растения, включително лозовия сорт Campbell Early и се наблюдава в продължение на една година.iii) Summer mottleЗа тестване се използват подходящи индикаторни растения, включително лозовите сортове Sideritis, Cabernet-Franc и Mission.3.2. Независимо от страната на произход на растителния материал, за тестване се използват подходящи лабораторни методи и, ако е необходимо, индикаторни растения, за да се открият като минимум следните вредни организми:а) Blueberry leaf mottle virusб) Grapevine flavescence dorée MLO и други grapevine yellowsв) Peach rosette mosaic virusг) Tobacco ringspot virusд) Tomato ringspot virus (от вида "yellow vein" и други видове)е) Xylella fastidiosa (Well & Raju)ж) Xylophilus ampelinus (Panagopulos) Willems et al.4. Растителният материал, подложен на визуални проверки, посочени в точка 2 и върху който се наблюдават признаци и симптоми на вредни организми, се подлага на проверка, включително на тестване, ако е необходимо, за да се определи, доколкото е възможно, идентичността на вредните организми, предизвикали тези признаци и симптоми.ЧАСТ БЗа растения, растителни продукти и други предмети, посочени в приложения II и IV към Директива 77/93/ЕИО1. Официалните карантинни мерки включват подходяща проверка или тестване на съответните вредни организми, посочени в приложения II и IV към Директива 77/93/ЕИО и се извършват с оглед специалните изисквания, посочени в приложение IV към Директива 77/93/ЕИО, и при необходимост се извършват с оглед специалните изисквания, посочени в приложение IV към Директива 77/93/ЕИО за конкретни вредни организми. По отношение на тези специални изисквания методите, които се използват за карантинните мерки, са посочени в приложение IV към Директива 77/93/ЕИО, или се използват други еквивалентни официално одобрени мерки.2. Съгласно разпоредбите на параграф 1 растенията, растителните продукти и други предмети трябва да не съдържат съответните вредни организми, посочени в приложения I, II и IV към Директива 77/93/ЕИО за тези растения, растителни продукти и други предмети.--------------------------------------------------